[{"text_idx": "#000000", "text": "Sven JablonskiJul 192 min read"}, {"text_idx": "#000001", "text": "LiFePO4 aku ostmine - mida ta\u0308hele panna"}, {"text_idx": "#000002", "text": "LiFePO4 aku on hetkel turu ehk parimaid akusid pa\u0308ikeseenergiasu\u0308steemidesse, sest see on u\u0308sna ohutu, hea energiatiheduse ning hea hinnaga ning kaalub va\u0308he."}, {"text_idx": "#000003", "text": "Kuid kuna see on \"tark\" aku ehk sisaldab BMSi ja ka aku elementide enda u\u0308lesehitus ja keemiline koostis erineb tootjate lo\u0303ikes, siis kerge on valida endale sobimatu aku."}, {"text_idx": "#000004", "text": "Tavalisele kasutajale on ko\u0303ige olulisemat 2 na\u0308itajat - BMSI amprite arv ja tootjapoole maksimaalne pideva koormuse number. See ma\u0308a\u0308rab a\u0308ra, millise inverteri saab ja\u0308rgi panna."}, {"text_idx": "#000005", "text": "BMS ehk akuhaldussu\u0308steemi u\u0308lesanne on akut kaitsta. 12V LiFePO4 aku sisaldab nelja elementi ja neid peab pidevalt ja\u0308lgima - mo\u0303ni tu\u0308hjeneb / laeb kiiremini, kui teine, jne. See on BMSi to\u0308o\u0308 ja\u0308lgida, et ko\u0303ik neli elementi oleks enam-va\u0308hem tasakaalus ja et ei oleks suuri ko\u0303rvalekaldeid."}, {"text_idx": "#000006", "text": "BMSid on reastatud amprite suuruse ja\u0308rgi. Nt 100A BMSia saab u\u0308hendada tavaliselt 100A koormus ehk 12V su\u0308steemis saab kasutada 1200W inverterit. Kuid olulisel kohal on tootjapoolsed juhised, see ei ole universaalne na\u0308itaja."}, {"text_idx": "#000007", "text": "Pidev koormus so\u0303ltub suuresti aku elementide tootja tehnoloogiast. Tootja toob pideva koormuse eraldi va\u0308lja. Pildil oleval na\u0308itel on nt 12V 100Ah akul 2 erinevat pideva koormuse na\u0308itajat - tavalisel 12V 100Ah akul on see 100A, samas bluetooth versioonil vaid 80A. Selle pildi ja\u0308rgi saab o\u0308elda, et pidev koormus so\u0303ltub pigem BMSist, mitte niivo\u0303rd elementide tehnoloogiast."}, {"text_idx": "#000008", "text": "Siin on na\u0308ide u\u0308he tootja va\u0308ga erinevatest soovitustest. Esimene pilt on 12V 100Ah aku kohta, kus ta\u0308pselt ei olegi o\u0308eldud, kui suur on pidev mahalaadimise amprite arv. On toodud va\u0308lja pidev voolutugevus 100A, kuid minu testil oli mahalaadimine siiski vaid 50A (ometi oli BMS 150A)."}, {"text_idx": "#000009", "text": "Sama tootja teine sama parameetritega"}, {"text_idx": "#000010", "text": "aku kohta on eraldi va\u0308lja toodud, et pidev koormus 100A. Meie testil see nii ka oli. On veider ja imelik, et nii tehakse, kuid miks, seda ei oska o\u0308elda."}, {"text_idx": "#000011", "text": "Sama tootja 12V 200Ah aku, kus ilusti on va\u0308lja toodud pidev koormus 150A."}, {"text_idx": "#000012", "text": "Aga siin na\u0308eme sama tootja 24V 200Ah akut ja vo\u0303iks eeldada, et 200Ah akul vo\u0303iks olla pidev mahalaadimine kas 200A vo\u0303i va\u0308hemalt 150A, kuid ei, see on vaid 120A, mis vo\u0303imaldab max kasutada 3000W inverterit."}, {"text_idx": "#000013", "text": "Seega LiFePO4 aku ostmisel kindlasti neid parameetreid ja\u0308lgida. Ko\u0303ige hullemal juhul peate teise samasuguse juurde ostma, et saada kasutada inverterit, mida olete planeerinud kasutada."}, {"text_idx": "#000014", "text": "Seega ja\u0308tke meelde 2 olulist parameerit:"}, {"text_idx": "#000015", "text": "1) BMSi suurus - kui tahad 12V su\u0308steemis kasutada 1200W inverterit, siis BMS peab olema 100A"}, {"text_idx": "#000016", "text": "2) lubatud pidev koormus - kui tahad 12V su\u0308steemis kasutada 1200W inverterit, siis peab see olema 100A."}, {"text_idx": "#000017", "text": "Pa\u0308ikeseenergiasu\u0308steemi suuruse arvutamine - 2 meetodit"}, {"text_idx": "#000018", "text": "Algajast profiks Osa 3 - pa\u0308ikeseenergiasu\u0308steemi olulised komponendid"}, {"text_idx": "#000022", "text": "24v 2400w hu\u0308briidsu\u0308steem24v 3500w hu\u0308briidsu\u0308steem48V 6200W hu\u0308briidsu\u0308steem48V 5500W hu\u0308briidsu\u0308steem"}, {"text_idx": "#000023", "text": "Liitu. Ma ei saada sulle kunagi mingit jama."}]